คือประจำเดือนไม่มาเลยจะมีปัญหาอะไรไหมคะคือมาล่าสุดตั้งแต่เดือนพฤศจิกายน ปีที่แล้วจนถึงตอนนี้ไม่มาอีกเลย แล้วพอดีตอนนี้ อยากมีลูกมากเลยหนูจะสามารถมีลูกได้ไหมคะตอนนี้หนูอายุ 27 ปีแล้วค่ะ ต้องทำยังไงดีคะ
สวัสดีค่ะ ภาวะประจำเดือนมาไม่ปกติ อาจเกิดจากมีมดลูกที่ผิดปกติเช่นมีพังผืดหรือเนื้องอกมดลูก ท่อนำไข่ตีบตัน ไข่ตกไม่สม่ำเสมอ รังไข่สร้างฮอร์โมนออกมาผิดปกติ มีถุงน้ำหลายใบในรังไข่ โรคไทรอยด์ทำงานผิดปกติ เป็นต้น ซึ่งสาเหตุต่างๆดังกล่าวมา เป็นสาเหตุทำให้มีบุตรยากได้ทั้งสิ้น ดังนั้นควรรีบไปพบสูตินรีแพทย์เพื่อตรวจหาสาเหตุที่แน่นอนและรักษาแต่เนิ่นๆ เพื่อเพิ่มโอกาสการมีบุตรได้ในอนาคตค่ะในขณะนี้ยังไม่ควรซื้อยาปรับฮอร์โมนหรือยาสตรีใดๆมารับประทานเอง เพราะอาจทำให้มีเลือดออกจากช่องคลอดผิดปกติได้